b'\n_START_ARTICLE_\nGrunge\n_START_SECTION_\nZgodovina\n_START_PARAGRAPH_\nSurovi te\xc5\xbeki zvok se je rodil iz zemljepisne osame, dolgo\xc4\x8dasja in gospodarske krize. Grunge, revolucija iz Seattla. V Seattlu so si glasbeniki sami morali ustvariti skupnosti. Mladina je bila zaradi neprestane slabega vremena ve\xc4\x8dno v gara\xc5\xbeah in ustvarjala glasbo. Prisotna je bila depresija, gostilne, pijan\xc4\x8devanje, uni\xc4\x8devali so tujo lastnino, kadili travo in\xc2\xa0\xc2\xbb\xc5\xa1pricali\xc2\xab\xc2\xa0pouk. Iz skupin kot so Black Sabbath, Rolling Stones, Dinosauros Jr. so dobili navdih za glasbo. Zdru\xc5\xbeevali so popa\xc4\x8den metalski zvok in punkovski nered na odru. Pojavile so se skupine kot so: U-Men, Skin Yard, najbolj cenjeni med njimi pa so bili Melvins. Brez njih bi bile skupine kot so Alice in Chains, Soundgarden in Nirvana druga\xc4\x8dne. The Melvins so spremenili tok razvoja glasbe. Leta 1986 so imele te skupine dovolj materiala za albume ampak problem je bil denar. Zato je iz\xc5\xa1el kompilacijski album Deep Six, na katerem so bile objavljene najbolj\xc5\xa1e pesmi \xc5\xa1estih skupin._NEWLINE_Besedo\xc2\xa0\xc2\xbbgrunge\xc2\xab\xc2\xa0so si izmislili takratni glasbeniki:\xc2\xa0\xc2\xbbigrati grunge, pomeni igrati sranje\xc2\xab. Najprej je bila le beseda za hripavo zvene\xc4\x8di rock, a kasneje se je uveljavila kot kultura gibanja. Bruce Pavitt in Jonathan Poneman sta ustanovila zalo\xc5\xbebo Sub Pop, s katero sta podpirala mlade skupine in jim omogo\xc4\x8dila, da so lahko snemali svoje albume. Eden izmed prvih izdaj te zalo\xc5\xbebe je bil album skupine Soundgarden \xe2\x80\x93 Screaming Life, ki je po\xc5\xbeel veliko uspeha._NEWLINE_V tem \xc4\x8dasu se je pojavila skupina Green River, ki je bila tudi zelo uspe\xc5\xa1na, a je pri\xc5\xa1lo do medsebojnih konfliktov in tako so se \xc4\x8dlani raz\xc5\xa1li. Pevec Mark Amm in bobnar Steve Turner sta tako ustanovila skupino Mudhoney, ki je bila uspe\xc5\xa1na, ker je ostala zvesta punku. Jeff Ament in Stone Gossard pa sta ustanovila skupino s pevcem Andyem Woodom Mother Love Bone. Andy je bil eden najve\xc4\x8djih talentov v tej industriji in hkrati neverjeten pevec. Bila je prva skupina s potencialom, da prodre na sam vrh. Podpisali so pogodbo z zalo\xc5\xbebo Polygram in vse je kazalo, da jim bo ta naskok tudi uspel. A dan pred izdajo njihovega prvenca leta 1990 je Andy umrl zaradi prevelikega odmerka heroina. Njegova smrt je v to sceno prinesla veliko resnosti in ostali so videli, da so ranljivi. Tako sta Jeff Ament in Stone Gossard v San diegu na\xc5\xa1la Eddia Vedderja, ki je bil srame\xc5\xbeljiv surfer in pisec besedil z zelo nizkim glasom. Tako so ustanovili skupino Pearl Jam._NEWLINE_Tad Doyle iz skupine imenovane TAD je bil prvi, ki je za\xc4\x8del nositi flanelaste srajce. K temu dejanju ga je prisilila zalo\xc5\xbeni\xc5\xa1ka hi\xc5\xa1a Sub Pop. Izkazalo se je za pametno potezo. Skupina Soundgarden je bila prva, ki je odstopila iz Sub Pop-a in pre\xc5\xa1la k ve\xc4\x8djim zalo\xc5\xbenikom in si s tem odhodom omogo\xc4\x8dila velik napredek in tudi s tem ve\xc4\x8dji uspeh. Zaradi tega so za\xc4\x8dele druge zalo\xc5\xbeni\xc5\xa1ke hi\xc5\xa1e iskati potencialne grunge skupine in ker so te bile \xc5\xbee drugje si je zalo\xc5\xbeni\xc5\xa1ka hi\xc5\xa1a Columbia izmislila svojo in tako zbrala skupaj 4 \xc4\x8dlane in jim dala ime Alice in Chains. Nadeli so jim flanelaste srajce, jih nau\xc4\x8dili igrati, postavili v studio in na oder. Malo so se razlikovali od ostalih grunge skupin, bili so bolj metalsko usmerjeni, kot je \xc5\xbeelela zalo\xc5\xbeni\xc5\xa1ka hi\xc5\xa1a. 4. september 1991 je iz\xc5\xa1el album Nevermind skupine Nirvana in dosegel 144. mesto na ameri\xc5\xa1ki Bilboard lestvici. Po izdaji so imeli kraj\xc5\xa1o turnejo po stari celini. Januarja naslednje leto je Nevermind izrinil iz prvega mesta Michael Jacksonov album Dangerous. Tega uspeha ni na\xc4\x8drtoval nih\xc4\x8de, ne skupina, ne mediji, ne obo\xc5\xbeevalci. Pesem\xc2\xa0\xc2\xbbSmells Like Teen Spirit\xc2\xab\xc2\xa0je postala himna mladine. Istega leta je iz\xc5\xa1el tudi album Ten skupine Pearl Jam. Takrat so bili edini konkurenti Nirvani. Nekateri so jih zani\xc4\x8devali in trdili, da igrajo ponarejen grunge in da o\xc4\x8ditajo priigran uspeh Nirvane. Konec leta 1992 je bilo vse povezano z grungeem, na voljo \xc5\xa1iroki potro\xc5\xa1nji. Flanelaste srajce, ki so bile\xc2\xa0\xc2\xbbin\xc2\xab\xc2\xa0so prodajali za 80$, obi\xc4\x8dajno pa so stale le 5$. Pri\xc5\xa1lo je do potro\xc5\xa1ni\xc5\xa1kega izkori\xc5\xa1\xc4\x8devanja mladine. Ko je pri\xc5\xa1lo tako dale\xc4\x8d, so za\xc4\x8deli grunge zani\xc4\x8devati. Leta 1994 so imele skupine kot so Alice in Chains, Pearl Jam, Soundgarden in Nirvana albume med najvi\xc5\xa1je uvr\xc5\xa1\xc4\x8denimi na lestvicah. Toda 8. aprila 1994 se je za veliko mno\xc5\xbeico doba grungea kon\xc4\x8dala. Na ta dan so na\xc5\xa1li truplo Kurta Cobaina v njegovi hi\xc5\xa1i s prestreljeno glavo. Njegova smrt je obo\xc5\xbeevalce zelo pretresla. Pearl Jam so po tem dogodku takoj izstopili iz javnosti. Vsi so pri\xc4\x8dakovali tudi smrt njihovega pevca Eddia Vedderja ampak Eddie je poniknil in se za\xc4\x8del zavzemat za politi\xc4\x8dna in socialna vpra\xc5\xa1anja kot so; pravica do splava, svoboda govora ipd. Niso se hoteli prodati medijem in igri, usojeni znanim skupinam. Leta 2000 so izdali 72 koncertnih albumov._NEWLINE_Po tem dogodku so za\xc4\x8dele zalo\xc5\xbebe iskati klone Nirvane in Pearl Jamov. Ena izmed teh so skupine Nickelback, Silverchair in pa tudi Bush._NEWLINE_Za tiste, ki pa so \xc5\xa1e verjeli v grunge pa je bil hud udarec leta 1997, ko je skupina Soundgarden izdala njihov zadnji album A-sides, ki pa je bil zgolj zbirka njihovih najve\xc4\x8djih hitov.'